section_heading: Nogometno središte Našice
paragraph_text: Nogometno središte Našice okuplja nogometne klubove s područja grada Našica (12 klubova) i pet općina - Đurđenovac (5 klubova), Feričanci (1 klub), Koška (4 kluba), D.Motičina (2 kluba) i Podgorač (5 klubova). U sastavu Nogometnog središta Našice djeluje 28 klubova koji su sa svojih četrdesetak natjecateljskih ekipa uključeni u natjecanja koja su pod ingerencijom Nogometnog središta Našice, a desetak natjecateljskih ekipa još sudjeluje u višim rangovima natjecanja koji su pod nadležnošću Hrvatskog nogometnog saveza, Središta Osijek i Županijskog nogometnog saveza Osječko-baranjske županije. Natjecanja pod okriljem Nogometnog središta Našice su sljedeća: Natjecanjima LNS Našice i Liga mladeži rukovode tijela izabrana od strane Izvršnog odbora te zajedno s tijelima 2. ŽNL Našice koja su verificirana od strane Izvršnog odbora Županijskog nogometnog saveza Osječko-baranjske županije. U sklopu Nogometnog središta Našice djeluju još Zbor nogometnih sudaca Našice i Zbor nogometnih trenera NS Našice. Nogometno središte Našice organizira i Kup natjecanje uz sudjelovanje svih klubova, a pobjednik kupa sudjeluje u kup natjecanju Županijskog nogometnog središta Osječko-baranjske županije.